LIETUVOS RESPUBLIKOS SEIMO
AUDITO KOMITETO
2012 M.  RUDENS SESIJOS DARBO ATASKAITA
(2012 m. lapkričio 16 d. – 2013 m. kovo 9 d.)

I. BENDROJI AUDITO KOMITETO INFORMACIJA

(2012 m. lapkričio 16 d. – 2013 m. kovo 9 d.)

	1. Įstatymų ir kitų teisės aktų projektų svarstymas

	11.
	Seimo pavedimai komitetui

     Iš jų kaip pagrindiniam komitetui

             kaip papildomam  komitetui
	8
4

4

	12.
	ES teisės aktų svarstymas
	5

	3.
	ERK pavedimu pateiktos išvados
	6

	4.
	Komiteto iniciatyva pateiktos išvados (ES)
	0

	15.
	Komiteto pateiktos išvados

         Iš jų kaip pagrindinis komitetas

                 kaip papildomas komitetas
	14
3

11

	16. 
	Komiteto iniciatyva sudarytos darbo grupės teisės aktų projektų rengimui ir kitiems aktualiems klausimams nagrinėti
	0

	2. Posėdžiai ir klausymai

	21. 
	Komiteto posėdžiai

     Iš jų: išvažiuojamieji

              bendri su kitais komitetais
	8
1



	22.
	Klausymai (teisės aktų)
	1

	3. Parlamentinė kontrolė

	31.
	Svarstyta Parlamentinės kontrolės klausimų

   Valstybės kontrolės finansinio audito ataskaitos 

   Valstybės kontrolės veiklos audito ataskaitos 

    Kiti klausimai
	7
1

2

4

	4.  Pareiškimų ir raštų nagrinėjimas

	1.
	Gauta pareiškimų, raštų ir kitų dokumentų
	289

	2. 
	Parengta atsakymų ir raštų
	91

	5. Renginiai

	1.
	Surengta konferencijų, seminarų, diskusijų
	0

	2.
	Kiti renginiai
	0

	6. Tarptautiniai ryšiai

	1. 
	Surengta vizitų
	0

	2.
	Priimta delegacijų
	0


II. AKTUALIAUSI DARBAI
2.1. Parengti teisės aktų projektai

1. Vadovaujantis Seimo Statuto 591 straipsnio 5 punktu, Audito komitetas užregistravo Seimo nutarimo „Dėl Lietuvos Respublikos valstybės kontrolės finansinio audito“ projektą Nr. XIIP-102, kuriuo siūloma paskirti audito įmonę UAB „Jungtinė auditorių kontora“ atlikti Valstybės kontrolės 2012 metų finansinį auditą. Šios audito įmonės pasiūlymo vertė – 26 000 Lt su PVM. 
Vadovaudamasi „Audito įmonių Valstybės kontrolės finansiniam auditui atlikti atrinkimo, paskyrimo ir sutarčių su jomis sudarymo tvarkos aprašu“ ir Audito įmonių atrinkimo Valstybės kontrolės 2012 metų finansiniam auditui atlikti sąlygomis, Audito įmonių atranką atliko Valstybės kontrolės Viešųjų pirkimų komisija.

Audito įmonių atranka buvo vykdoma išsiunčiant kvietimą devynioms audito įmonėms pateikti pasiūlymą Valstybės kontrolės 2012 metų finansiniam auditui atlikti bei skelbiant kvietimą Valstybės kontrolės interneto tinklalapyje, kad pasiūlymus pagal kvietime nustatytus reikalavimus turėtų galimybę pateikti ir audito įmonės, kurioms kvietimas nebuvo siunčiamas.
Seimo Audito komitetui svarstyti buvo pateikti keturių atrinktų audito įmonių pasiūlymai: 

1. UAB „Apskaitos ir mokesčių konsultacijos“ – 23 595 Lt su PVM

2. UAB „Jungtinė auditorių kontora“ – 26 000 Lt su PVM

3. UAB „Audifina“ – 27 000 Lt su PVM

4. UAB „IDG auditoriai“ – 27 000 Lt su PVM

Audito komitetas iš Valstybės kontrolės pateiktų audito įmonių pasirinko audito įmonę UAB „Jungtinė auditorių kontora“, kuri pasiūlė vidutinę paslaugos atlikimo kainą, taip pat buvo atsižvelgta į tai, kad ši audito įmonė nebuvo atlikusi Valstybės kontrolės finansinio audito ankstesniais metais. Seimo nutarimas Nr. XII-139 Seime buvo priimtas ypatingos skubos tvarka 2012 m. gruodžio 20 d. (Priedas Nr. 1).
2. Seimo nutarimo „Dėl Lietuvos Respublikos Seimo nutarimo „Dėl pavedimo Lietuvos Respublikos valstybės kontrolei atlikti valstybinį auditą“ projektas Nr. XIIP-212, kuriuo siūloma pratęsti AB „Lietuvos radijo ir televizijos centras“ valstybinio audito terminą iki 2013 m. gegužės 1 d. 
            Valstybės kontrolei 2012 m. lapkričio 8 d. Seimo nutarimu Nr. XI-2390 buvo pavesta iki 2013 m. vasario 1 d. atlikti 2007, 2008, 2009, 2010, 2011 metų AB „Lietuvos radijo ir televizijos centras“ valstybinį auditą. Valstybės kontrolė kreipėsi į Audito komitetą su prašymu pratęsti Seimo nutarimu nustatytą valstybinio audito terminą, kadangi pavestas audituoti AB Lietuvos radijo ir televizijos centro (toliau – LRTC) penkerių metų veiklos laikotarpis yra beveik du kartus ilgesnis nei įprastai pasirenkamas audituojamas laikotarpis, todėl siekiant pateikti objektyvias ir pagrįstas audito išvadas apie LRTC veiklą, būtina gauti ir įvertinti informaciją ne tik iš LRTC, jo valdymo organų, bet ir su bendrovės veikla susijusių subjektų, t. y. Susisiekimo ministerijos, Ryšių reguliavimo tarnybos, VšĮ Lietuvos nacionalinio radijo ir televizijos, Lietuvos radijo ir televizijos komisijos. Be to, būtina gauti informaciją ir iš privačių subjektų, kurie yra sudarę sutartis su LRTC ir naudojasi šios bendrovės paslaugomis. 
              Atsižvelgdamas į Valstybės kontrolės prašymą bei išdėstytas aplinkybes, Audito komitetas nusprendė užregistruoti Seimo nutarimo „Dėl Seimo nutarimo „Dėl pavedimo Valstybės kontrolei atlikti valstybinį auditą“ pakeitimo“ projektą Nr. XIIP-212, kuriuo būtų pratęstas valstybinio audito terminas iki 2013 m. gegužės 1 d. Seimo nutarimas Nr. XII-183 priimtas 2013 m. sausio 17 d. (Priedas Nr. 2).
3. Valstybės ir savivaldybių turto valdymo, naudojimo ir disponavimo juo įstatymo 15 straipsnio pakeitimo įstatymo projektas Nr. XIP-4839(2). Šio įstatymo projekto tiklas yra atsisakyti Statistikos departamento rengiamos valstybei nuosavybės teise priklausančio turto ataskaitos, kuri yra audituojama ir teikiama Seimui, nes nuo 2013 m. Finansų ministerija viešojo sektoriaus apskaitos ir finansinės atskaitomybės standartų nustatyta tvarka rengia nacionalinį finansinių ataskaitų rinkinį. Įstatymas Nr. XII-134 Seime priimtas 2012 m. gruodžio 20 d. (Priedas Nr. 1). 
2.2. Įstatymų ir kitų teisės aktų projektų svarstymas
2.2.1. Audito komitetas, kaip pagrindinis komitetas, svarstė šiuos teisės aktų projektus:
1. Audito komitetas, kaip pagrindinis komitetas svarstė Seimo nutarimo „Dėl Lietuvos Respublikos valstybės kontrolės finansinio audito“ projektą Nr. XIIP-102, kuriuo siūloma paskirti audito įmonę UAB „Jungtinė auditorių kontora“ atlikti Valstybės kontrolės 2012 metų finansinį auditą. Audito komitetas bendru sutarimu pritarė Seimo nutarimo „Dėl Valstybės kontrolės finansinio audito“ projektui Nr. XIIP-102. Seimo nutarimas Nr. XII-139 Seime buvo priimtas 2012 m. gruodžio 20 d.

2. Valstybės ir savivaldybių turto valdymo, naudojimo ir disponavimo juo įstatymo 15 straipsnio pakeitimo įstatymo projektas Nr. XIP-4839(2). Šio įstatymo projekto tiklas yra atsisakyti Statistikos departamento rengiamos valstybei nuosavybės teise priklausančio turto ataskaitos, kuri yra audituojama ir teikiama Seimui, nes nuo 2013 m. Finansų ministerija viešojo sektoriaus apskaitos ir finansinės atskaitomybės standartų nustatyta tvarka rengia nacionalinį finansinių ataskaitų rinkinį. Įstatymas Nr. XII-134 Seime priimtas 2012 m. gruodžio 20 d. (Priedas Nr. 1).
2.2.2. Audito komitetas, kaip papildomas komitetas, svarstė šiuos teisės aktų projektus:
1. 2013 metų Privalomojo sveikatos draudimo fondo biudžeto rodiklių patvirtinimo įstatymo projektą Nr. XIP-4924, kurio tikslas – patvirtinti 2013 m. Privalomojo sveikatos draudimo fondo biudžeto pajamas ir išlaidas. Audito komitetas bendru sutarimu nusprendė siūlyti pagrindiniam komitetui Lietuvos Respublikos 2013 metų Privalomojo sveikatos draudimo fondo biudžeto rodiklių patvirtinimo įstatymo projektą Nr. XIP-4924 grąžinti iniciatoriams tobulinti, atsižvelgiant į šešioliktosios Lietuvos Respublikos Vyriausybės programą ir į Audito komiteto pasiūlymus: 

1) vadovaujantis Sveikatos draudimo įstatymo 22 straipsnio 1 dalimi, Privalomojo sveikatos draudimo fondo biudžeto sudarymo ir vykdymo taisyklių, patvirtintų Lietuvos Respublikos Vyriausybės 2003 m. gegužės 14 d. nutarimu Nr. 589, 10 punktu ir Privalomojo sveikatos draudimo fondo biudžeto rezervo naudojimo tvarkos aprašo, patvirtinto Lietuvos Respublikos Vyriausybės 2002 m. birželio 3 d. nutarimu Nr. 798, 2 punktu, kurie reglamentuoja, kad turi būti tvirtinama PSDF biudžeto rezervo suma, nustatyti 2013 metų Privalomojo sveikatos draudimo fondo biudžeto rodiklių įstatymo projekte PSDF biudžeto rezervo sumą;

2) siekiant užtikrinti, kad Privalomojo sveikatos draudimo fondo biudžeto lėšos centralizuotai perkamiems vaistams įsigyti būtų planuojamos ir naudojamos racionaliai ir ekonomiškai bei atsižvelgiant į Valstybės kontrolės valstybinio audito ataskaitose „Aprūpinimas vaistais ligoninėse“ ir „Dėl Privalomojo sveikatos draudimo fondo konsoliduotųjų ataskaitų rinkinio audito rezultatų“ pateiktus pastebėjimus ir rekomendacijas, kad centralizuotai perkamų vaistų įsigijimas būtų organizuojamas pagrįstai įvertinus realius vaistų likučius asmens sveikatos priežiūros įstaigose ir faktinį jų sunaudojimo poreikį (šiuo metu nei Valstybinėje ligonių kasoje, nei ligoninėse kompiuterizuotos centralizuotai perkamų vaisų vartojimo apskaitos nėra; Valstybinė ligonių kasa neturi ir visų duomenų apie centralizuotai perkamais vaistais gydomų pacientų skaičių ir kt.), peržiūrėti 2013 metų Privalomojo sveikatos draudimo fondo biudžeto išlaidų sumas;

3) atsižvelgiant į Valstybės kontrolės 2011 m. kovo 10 d. valstybinio audito ataskaitoje „Privalomasis sveikatos draudimas“ ir 2012 m. liepos 13 d. valstybinio audito ataskaitoje „Dėl Privalomojo sveikatos draudimo fondo konsoliduotųjų ataskaitų rinkinio audito rezultatų“ pateiktus pastebėjimus, kad įmokos už valstybės lėšomis draudžiamus asmenis į Privalomojo sveikatos draudimo fondo biudžetą mokamos ne pagal faktinį, o pagal suplanuotą šių asmenų skaičių bei atkreipiant dėmesį, kad nuo 2013 m. sausio 1 d. įsigalioja Lietuvos Respublikos sveikatos draudimo įstatymo 6 straipsnio pakeitimo įstatymas, kuris reglamentuoja, kad  nuo 2013 m. sausio 1 d. privalomuoju sveikatos draudimu valstybės lėšomis bus draudžiamas vienas iš globėjų, šeimoje globojantis vaiką iki 8 metų, taip pat vienas iš globėjų (rūpintojų), šeimoje globojantis (besirūpinantis) du (dviem) ir daugiau nepilnamečių vaikų, bei siekiant, kad valstybės biudžeto asignavimai ateinantiems metams būtų planuojami racionaliai ir efektyviai, siūloma peržiūrėti ir patikslinti 2013 metų Privalomojo sveikatos draudimo fondo biudžeto pajamų sumą – Lietuvos respublikos valstybės biudžeto įmokos už apdraustuosius, draudžiamus valstybės lėšomis.
Įstatymas Nr. XII-67 Seime priimtas 2012 m. gruodžio 20 d.
2. Seimo nutarimo „Dėl Lietuvos Respublikos 2011 metų Privalomojo sveikatos draudimo fondo metinių biudžeto vykdymo ataskaitų rinkinio patvirtinimo“ projektą Nr. XIP-4460. Audito komitetas bendru sutarimu nusprendė, atsižvelgiant į Valstybės kontrolės 2012 m. liepos 13 d. valstybinio audito išvadoje Nr. 9-34 pateiktą besąlyginę nuomonę, kad 2011 metų Privalomojo sveikatos draudimo fondo metinių biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą, pritarti Lietuvos Respublikos Seimo nutarimo „Dėl Lietuvos Respublikos 2011 metų Privalomojo sveikatos draudimo fondo metinių biudžeto vykdymo ataskaitų rinkinio patvirtinimo“ projektui Nr. XIP-4460. Įstatymas Nr. XII-54 Seime priimtas 2012 m. gruodžio 13 d.
3. Seimo nutarimo „Dėl Lietuvos Respublikos 2011 metų Privalomojo sveikatos draudimo fondo metinių konsoliduotųjų finansinių ataskaitų rinkinio patvirtinimo“ projektą Nr. XIP-4685. Audito komitetas bendru sutarimu nusprendė, atsižvelgiant į Valstybės kontrolės 2012 m. liepos 13 d. valstybinio audito išvadoje Nr. 9-34 pateiktą besąlyginę nuomonę, kad 2011 metų Privalomojo sveikatos draudimo fondo metinių konsoliduotųjų finansinių ataskaitų rinkinys parodo tikrą ir teisingą Privalomojo sveikatos draudimo fondo biudžeto 2011 m. gruodžio 31 d. finansinę būklę, 2011 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus, pritarti Lietuvos Respublikos Seimo nutarimo „Dėl Lietuvos Respublikos 2011 metų Privalomojo sveikatos draudimo fondo metinių konsoliduotųjų finansinių ataskaitų rinkinio patvirtinimo“ projektui Nr. XIP-4685. Įstatymas Nr. XII-55 Seime priimtas 2012 m. gruodžio 13 d.
4.
Valstybės skolos įstatymo 7 straipsnio pakeitimo įstatymo projektą Nr. XIP-4922. Įstatymo projektas yra lydintysis 2013 m. valstybės biudžeto ir savivaldybių biudžetų finansinių rodiklių patvirtinimo įstatymo projekto teisės aktas, kuriuo siekiama numatyti, kad Valstybinė paskolų komisija be kita ko teikia Vyriausybei pasiūlymus dėl perskolinamų paskolų teikimo tikslams, nustatytiems Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme. Audito komitetas, atsižvelgdamas į tai, kad teikiamas projektas yra susijęs su 2013 m. valstybės biudžeto ir savivaldybių biudžetų finansinių rodiklių patvirtinimo įstatymo projektu Nr. XIP-4917, pasiūlė dėl šio projekto aktualumo spręsti pagrindiniame komitete, įvertinant projekto suderinamumą su Vyriausybės teiksimu 2013 m. valstybės biudžeto ir savivaldybių biudžetų finansinių rodiklių patvirtinimo įstatymo projekto Nr. XIP-4917 antruoju variantu. Įstatymas Nr. XII-81 priimtas 2012 m. gruodžio 20 d.

5.
Reklamos įstatymo pakeitimo įstatymo projektą Nr. XIP-4682 ES;

6.
Administracinių teisės pažeidimų kodekso 5, 18914, 2141, 224, 239, 2411 ir 2591 straipsnių pakeitimo įstatymo projektą Nr. XIP-4683;

7.
Nesąžiningos komercinės veiklos vartotojams draudimo įstatymo 9 straipsnio pakeitimo įstatymo projektą Nr. XIP-4684 ES.

Projektų tikslas – sudaryti palankesnes sąlygas reklamos verslui plėtoti, tiksliau apibrėžti Reklamos įstatymo nuostatų įgyvendinimo priežiūrą atliekančių institucijų kompetenciją, nustatyti  efektyvesnę ir operatyvesnę reklamos naudojimo pažeidimų nagrinėjimo tvarką, skatinti reklamos savitvarką, taip pat pakeisti kai kurias teisinio reguliavimo nuostatas, įvertinus jų įgyvendinimo praktikoje išryškėjusius trūkumus. Audito komitetas, apsvarstęs įstatymų projektus, nutarė iš esmės jiems pritarti ir pasiūlė pagrindiniam komitetui juos patobulinti pagal Seimo kanceliarijos Teisės departamento ir Specialiųjų tyrimų tarnybos pastabas, kurioms pritarė Audito komitetas.
8. Valstybinio socialinio draudimo fondo biudžeto 2013 metų rodiklių patvirtinimo įstatymo projektą Nr. XIP-4925, kuris buvo pateiktas Seimui vadovaujantis Valstybinio socialinio draudimo fondo biudžeto sandaros įstatymo 9 straipsniu, numatančiu, kad Fondo biudžeto projektas sudaromas biudžetiniams metams. Įstatymo projekto pagrindinis tikslas – patvirtinti Valstybinio socialinio draudimo fondo biudžeto 2013 metų rodiklius.
Audito komitetas, kaip papildomas komitetas apsvarstęs Įstatymo projektą Nr. XIP-4925 pasiūlė pagrindiniam komitetui Valstybinio socialinio draudimo fondo biudžeto 2013 metų rodiklių patvirtinimo įstatymo projektą Nr. XIP-4925 grąžinti iniciatoriams tobulinti, atsižvelgiant į šešioliktosios Lietuvos Respublikos Vyriausybės programą ir Seimo kanceliarijos Teisės departamento pastabas. Įstatymas Nr. XII-66 Seime priimtas 2012 m. gruodžio 20 d.
9. Seimo nutarimo „Dėl Lietuvos Respublikos valstybinio socialinio draudimo fondo 2011 metų konsoliduotųjų ataskaitų rinkinio patvirtinimo“ projektą Nr. XIP-4982, kuris buvo pateiktas, siekiant patvirtinti Lietuvos Respublikos valstybinio socialinio draudimo fondo 2011 metų konsoliduotųjų ataskaitų rinkinį, susidedantį iš Lietuvos Respublikos valstybinio socialinio draudimo fondo 2011 metų biudžeto vykdymo ataskaitų rinkinio  ir Lietuvos Respublikos valstybinio socialinio draudimo fondo 2011 metų konsoliduotųjų finansinių ataskaitų rinkinio. 
Audito komitetas apsvarstė minėtą Seimo nutarimo projektą, atsižvelgdamas į tai, kad Valstybės kontrolė atlikusi 2011 metų Valstybinio socialinio draudimo fondo metinių konsoliduotųjų ataskaitų rinkinio valstybinį auditą, 2012 m. liepos 17 d. Valstybinio audito išvadoje Nr. 9-47 atsisakė pareikšti nuomonę dėl Valstybinio socialinio draudimo fondo 2011 metų konsoliduotųjų ataskaitų rinkinio duomenų, o dėl 2011 metų Valstybinio socialinio draudimo fondo biudžeto vykdymo ataskaitų rinkinio pateikė sąlyginę nuomonę. 
Atsižvelgiant į Valstybės kontrolės pateiktą išvadą, tačiau įvertinus tai, kad Valstybinio socialinio draudimo fondo 2011 metų konsoliduotųjų ataskaitų rinkinys pagal Lietuvos Respublikos viešojo sektoriaus apskaitos ir finansinės atskaitomybės standartus ir kitus Lietuvos Respublikos teisės aktus, reglamentuojančius šio rinkinio sudarymą, buvo parengtas pereinamuoju laikotarpiu, neturint patirties rengiant tokios apimties bei turinio rinkinius, Audito komitetas pateikė pasiūlymą Seimo nutarimu Nr. XIP-4982 netvirtinti Valstybinio socialinio draudimo fondo 2011 metų konsoliduotųjų ataskaitų rinkinio bei Valstybinio socialinio draudimo fondo 2011 metų konsoliduotųjų finansinių ataskaitų rinkinio, kuris yra sudedamoji Valstybinio socialinio draudimo fondo 2011 metų konsoliduotųjų ataskaitų rinkinio dalis, tačiau Seimo nutarimu pasiūlė patvirtinti Valstybinio socialinio draudimo fondo 2011 metų biudžeto vykdymo ataskaitų rinkinį dėl kurio Valstybės kontrolė pateikė sąlyginę nuomonę. 

Audito komitetas kaip papildomas komitetas, apsvarstęs Seimo nutarimo projektą Nr. XIP-4982, iš esmės pritarė iniciatorių pateiktam Seimo nutarimo ,,Dėl Lietuvos Respublikos valstybinio socialinio draudimo fondo 2011 metų konsoliduotųjų ataskaitų rinkinio patvirtinimo“ projektui Nr. XIP-4982 ir pasiūlė pagrindiniam komitetui jį patobulinti, atsižvelgiant į Audito komiteto pateiktus pasiūlymus. Seimo nutarimas Nr. XII-56 priimtas 2012 m. gruodžio 13 d. ypatingos skubos tvarka.

10. Seimo nutarimo „Dėl Lietuvos Respublikos Vyriausybės programos“ projektą Nr. XIIP-120. Audito komitetas po svarstymo pritarė Seimo nutarimo „Dėl Lietuvos Respublikos Vyriausybės programos“ projektui Nr. XIIP-120. Nutarimas Nr. XII-51 Seime priimtas 2012 m. gruodžio 13 d. 

11. Įmonių bankroto įstatymo 2, 10, 11, 20, 21, 28, 29, 30, 33, 35 ir 36 straipsnių pakeitimo įstatymo projektą Nr. XIP-4927. Šio projekto tikslas yra nustatyti teisinio reguliavimo priemones, įgalinančias įvertinti su nemokumu susijusius nesąžiningus verslo subjektų veiksmus, nustatyti požymius, kuriems esant bankrotas būtų pripažįstamas tyčiniu, sudaryti nepakantumo sąlygas asmenims, privedusiems įmonę prie bankroto tyčia, nustatant jų civilinę atsakomybę. Audito komitetas iš esmės pritarė iniciatorių pateiktam įstatymo projektui ir pasiūlė pagrindiniam komitetui jį tobulinti pagal Seimo kanceliarijos Teisės departamento pastabas, kurioms Audito komitetas pritarė ir Audito komiteto pasiūlymus. Vienas iš Audito komiteto siūlymų, kuriam pagrindinis komitetas pritarė, buvo nustatyti, kad tais atvejais, kai mokesčiai ir kitos privalomosios įmokos nesumokami įstatymų nustatyta tvarka, mokesčių administratorius mokesčių įstatymų nustatyta tvarka gali išsiieškoti dėl ūkinės komercinės veiklos susidariusius einamuosius mokesčius bei su jais susijusias sumas iš lėšų, esančių atskiroje sąskaitoje, skirtoje su ūkine komercine veikla skirtiems atsiskaitymams. Pagrindinis komitetas atsižvelgė ir į Audito komiteto siūlymą sumažinti supaprastinto bankroto proceso administravimui skirtiną maksimalią sumą iki 25 minimaliųjų mėnesinių atlyginimų.
12. Įmonių bankroto įstatymo 1, 2, 3, 6, 7, 8, 9, 10, 11, 131, 18, 20, 21, 22, 23, 29, 30, 31, 32, 33, 35, 36, 37 straipsnių pakeitimo ir papildymo bei įstatymo papildymo priedu įstatymo pakeitimo įstatymo projektą Nr. XIP-4928. Audito komitetas iš esmės pritarė iniciatorių pateiktam įstatymo projektui.

2.3 Parlamentinė kontrolė
Audito komitetas, įgyvendindamas jam Seimo statutu suteiktus įgaliojimus, nagrinėja Seimui ir (ar) Seimo komitetams Valstybės kontrolės atskleistus jos audituotų institucijų veiklos ar atitinkamų programų įgyvendinimo trūkumus ir problemas, koordinuoja Seimo komitetų ir komisijų veiklą svarstant valstybinio audito klausimus ir teikiant dėl jų išvadas, nagrinėja, ar asignavimų valdytojai racionaliai ir efektyviai naudoja biudžeto asignavimus ir valstybės turtą, atlieka Valstybės kontrolės, Valstybės turto fondo ir Viešųjų pirkimų tarnybos funkcijų įgyvendinimo efektyvumo parlamentinę kontrolę, teikia siūlymus ir rekomendacijas dėl jų veiklos gerinimo, dalyvauja rengiant su tuo susijusių teisės aktų projektus.

3.3.1. Valstybinio audito ataskaitos
1. 2012 m. liepos 13 d. valstybinio audito ataskaitą „Dėl Privalomojo sveikatos draudimo fondo konsoliduotųjų ataskaitų rinkinio audito rezultatų“. Audito komitetas išklausė Valstybės kontrolės atstovų pateiktą informaciją apie valstybinio audito ataskaitą. Audito komitetas bendru sutarimu nusprendė priimti 2012 m. gruodžio 12 d. sprendimą Nr. 141-S-10(1) „Dėl valstybinio audito ataskaitos „Dėl Privalomojo sveikatos draudimo fondo konsoliduotųjų ataskaitų rinkinio audito rezultatų“, kuriuo pasiūlė Lietuvos Respublikos Vyriausybei: patikslinti ir patobulinti valstybės lėšomis draudžiamų asmenų skaičiaus apskaičiavimą, siekiant užtikrinti įmokų už šiuos asmenis mokėjimą į Privalomojo sveikatos draudimo fondo biudžetą pagal faktinį, o ne pagal suplanuotą šių asmenų skaičių; peržiūrėti ir patobulinti Lietuvos Respublikos sveikatos draudimo įstatymo ir jį lydinčiųjų teisės aktų projektus, siekiant įgyvendinti valstybinio audito ataskaitoje pateiktas rekomendacijas dėl efektyvesnio ir racionalesnio Privalomojo sveikatos draudimo fondo biudžeto lėšų naudojimo; svarstyti galimybę, kad teisės aktuose būtų reglamentuotas Valstybinio socialinio draudimo fondo valdybos patiriamų sąnaudų, kurios patiriamos administruojant (apskaičiuojant, pervedant, apskaitant ir kt.) įmokas į Privalomojo sveikatos draudimo fondą, kompensavimas iš Privalomojo sveikatos draudimo fondo biudžeto; patvirtinti Lietuvos Respublikos ateinančių metų Privalomojo sveikatos draudimo fondo biudžeto rodiklių patvirtinimo įstatymo projekte Privalomojo sveikatos draudimo fondo biudžeto rezervo sumą (Priedas Nr. 4).
2. 2012 m. gruodžio 12 d. Audito komitetas pradėjo svarstyti 2012 m. spalio 25 d. valstybinio audito ataskaitą Nr. VA-P-60-11-14 „Gyventojų turto ir pajamų deklaravimas“. Komiteto posėdyje dalyvavo Finansų ministerijos ir Valstybinės mokesčių inspekcijos atstovai. Atlikę auditą, Valstybės kontrolės auditoriai konstatavo, kad esama gyventojų pajamų ir turto deklaravimo sistema yra neišsami, nenustatyti jos tikslai, todėl neįmanoma įvertinti, ar yra pasiekiami laukiami rezultatai. Audito komitetas išklausė audituojamųjų subjektų paaiškinimus ir paskyrė išvadų rengėjus, kurie siūlys tolesnę klausimo svarstymo komitete eigą. Daugumos audito rekomendacijų įgyvendinimo terminas numatytas 2013 m. pabaigoje.
3. Seimo Audito komitetas posėdyje svarstė 2012 m. rugsėjo 28 d. valstybinio audito ataskaitą Nr. VA-P-20-7-13 „Laisvųjų ekonominių zonų ir pramoninių parkų vystymas“, kurioje vertinama, ar pramoninių parkų ir laisvųjų ekonominių zonų vystymas, kuriuos Lietuva pasirinko kaip vieną iš investicijų pritraukimo būdų, įrengiant infrastruktūrą ir taikant mokestines lengvatas bei sukuriant patrauklią aplinką investicijoms skatinti, Lietuvoje pakankamai efektyvus bei rezultatyvus. Nustatyta, kad Laisvųjų ekonominių zonų (toliau – LEZ) priežiūra vykdoma netinkamai, o valstybinę priežiūrą atliekanti institucija Ūkio ministerija nėra nustačiusi siektinų veiklos efektyvumo kriterijų ir nepakankamai analizuoja LEZ veiklą ir poveikį šalies ekonomikai, neatliekama tinkama LEZ valdymo bendrovių įsipareigojimų vykdymo priežiūra, taip pat trūksta aiškios strategijos, tinkamo teisinio reglamentavimo ir konkrečių priemonių iškeltiems tikslams pasiekti. Valstybinio audito ataskaitoje atkreipiamas dėmesys, kad valstybės turtas ir investicijos į pramonines teritorijas valdomos neefektyviai ir neracionaliai. Pramoninės teritorijos toliau plečiamos, neįvertinant jų realios paklausos ir investicijų efektyvumo. LEZ vystymą didžiąja dalimi finansuoja valstybė, o jų valdymo bendrovėms suteikta išskirtinė teisė lengvatinėmis sąlygomis nuomotis ir valdyti teritoriją, kurioje nustatomos specialios palankios ekonominės ir teisinės funkcionavimo sąlygos, tačiau nėra nustatyto aiškaus valstybės ir LEZ valdymo bendrovių investicijų rizikos, įsipareigojimų ir atsakomybės pasidalijimo, todėl tai neskatina LEZ plėtoti efektyviai. Audito komiteto nuomone, reikalinga imtis atitinkamų priemonių bei inicijuoti teisės aktų peržiūrą ir pakeitimus, siekiant, kad pramoninių teritorijų vystymas ir plėtra būtų subalansuoti, o valstybės lėšos naudojamos efektyviai. 2012 m. sausio 16 d. Audito komiteto posėdyje Ūkio ministerijos ir Klaipėdos LEZ atstovai pateikė informaciją apie valstybinio audito ataskaitoje „Laisvų ekonominių zonų ir pramoninių parkų vystymas“ pateiktų rekomendacijų įgyvendinimą, apie Klaipėdos LEZ vykdomą veiklą ir finansinę situaciją. Bendru sutarimu buvo nuspręsta paprašyti papildomos informacijos apie Klaipėdos LEZ ir Kauno LEZ veiklą ir finansinę padėtį bei informacijos, kuri nebuvo pateikta Valstybės kontrolei, atliekant valstybinį auditą, bei tęsti valstybinio audito ataskaitos „Laisvų ekonominių zonų ir pramoninių parkų vystymas“ svarstymą pavasario sesijoje.
2.3.2. Kiti Parlamentinės kontrolės klausimai
1. Dėl AB „Lietuvos radijo ir televizijos centras“ veiklos. Audito komitetas gavo Lietuvoje veikiančių transliuotojų bei siuntėjų atstovų kreipimąsi dėl galimai neskaidrios ir konkurencijos teisę pažeidžiančios AB „Lietuvos radijo ir televizijos centro“ (toliau – LRTC) veiklos. Pareiškime keliamos pagrindinės problemos dėl LRTC nebendradarbiavimo su rinkos dalyviais ir vienašališko įkainių nustatymo paslaugų pirkėjams. Pažymima, kad LRTC iš esmės veikia monopolinėmis sąlygomis, kadangi paslaugų pirkėjai rinkoje neturi kitų alternatyvų rinktis kito tokio tipo paslaugų teikėjo. Pareiškime taip pat keliama problema, kad valstybinės institucijos, kurios turi teisę ir pareigą prižiūrėti LRTC, to neatlieka. Pareiškėjų nuomone, Susisiekimo ministerija negali objektyviai reaguoti į situaciją, nes jai yra patikėtas ir elektroninių ryšių politikos planavimas, ir jos vykdymas, ir didžiausio rinkos dalyvio (LRTC) valdymas - taigi ir pelno jam siekimas. Lietuvos Respublikos ryšių reguliavimo tarnyba (toliau – RRT), kuriai, vadovaujantis Elektroninių ryšių įstatymo 8 straipsnio 1 punktu, yra patikėta užtikrinti efektyvią elektroninių ryšių rinkos konkurenciją, taip pat vengia spręsti iškilusias problemas.
Siekiant tinkamai įvertinti susidariusią situaciją, 2012 m. lapkričio 8 d. Seimo nutarimu Nr. XI-2390 Valstybės kontrolei buvo pavesta iki 2013 m. vasario 1 d. atlikti 2007, 2008, 2009, 2010, 2011 metų AB „Lietuvos radijo ir televizijos centras“ valstybinį auditą, tačiau Valstybės kontrolės prašymu valstybinio audito terminas buvo pratęstas iki 2013 m. gegužės 1 d. 
Pareiškėjų keliamos problemos buvo svarstomos ir Audito komiteto posėdyje, kuriame suinteresuotų institucijų atstovai pateikė informaciją apie esamą padėtį, nustatant skaitmeninės antžeminės televizijos transliacijų perdavimo paslaugų kainas. Audito komitete buvo nuspręsta paprašyti Susisiekimo ministerijos ir Ryšių reguliavimo tarnybos pateikti papildomą informaciją dėl AB „Lietuvos radijo ir televizijos centras“ vykdomos veiklos priežiūros bei klausimo svarstymą tęsti tada, kai Valstybės kontrolė atliks 2007, 2008, 2009, 2010, 2011 metų valstybinį auditą AB „Lietuvos radijo ir televizijos centras“.

2. Dėl nepriklausomo auditoriaus išvados apie AB Ūkio banko 2011 metų finansines ataskaitas. Audito komiteto posėdžio metu bendru sutarimu buvo nuspręsta paprašyti Lietuvos banko pateikti informaciją kokios valstybės įmonės ir kitos institucijos ir kiek indėlių turėjo AB Ūkio banke. Taip pat nuspręsta paprašyti Seimo Audito komitetui pateikti Lietuvos banko su AB Ūkio banko inspektavimu susijusius dokumentus už 2007 m., 2008 m., 2009 m., 2010 m., 2011 m. ir 2012 m. ir UAB „Deloitte Lietuva“ AB Ūkio banko audito ataskaitas ir išvadas už 2007 m., 2008 m., 2009 m., 2010 m. ir 2011 m.

Vadovaujantis Lietuvos Respublikos audito įstatymo 36 straipsnio 3 dalimi,  Audito komitetas nusprendė pasiūlyti Audito ir apskaitos tarnybai ištirti UAB „Deloitte Lietuva“ atliktą AB Ūkio banko auditą.

2.4. Europos reikalų svarstymas
1. Audito komitetas svarstė ir pateikė išvadą dėl atnaujintų Lietuvos pirmininkavimo Europos Sąjungos Tarybai klausimų derybinių aprašų projektų aktualumo įvertinimo, kurioje numatė Audito komitetui svarbius klausimus, kurių svarstymo eiga bus stebima Lietuvos pirmininkavimo Europos Sąjungos Tarybai metu. 
2. Audito komitetas apsvarstė ir pateikė išvadą dėl Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2013 m. Komisijos darbo programa“ Nr. COM(2012) 629. Komitetas išskyrė dvi 2013 metais numatomas pateikti teisėkūros iniciatyvas (Iniciatyva dėl elektroninių sąskaitų faktūrų išrašymo viešųjų pirkimų procedūrų srityje ir Verslo sąlygų palengvinimas įvedant standartinę PVM deklaraciją), kurias pasiūlė priskirti aktualių iniciatyvų kategorijai.
3. Rudens sesijos metu Audito komitetas apsvarstė Lietuvos Respublikos poziciją dėl pasiūlymo dėl Europos Parlamento ir Tarybos direktyvos dėl viešųjų pirkimų Nr. COM(2011) 896, nutarė iš esmės pritarti parengtai pozicijai ir pasiūlė papildomai pažymėti, kad nesant aiškių „apsivalymo“ kriterijų siūlomas mechanizmas gali didinti korupcijos riziką, nes perkančiajai organizacijai būtų palikta teisė spręsti, ar taikyti šį mechanizmą konkretaus pirkimo atveju, o jeigu nuspręstų mechanizmą taikyti, tai vertinimas, ar tiekėjas pateikė pakankamus įrodymus, gali būti labai subjektyvus ir selektyvus.
4. Komitetas taip pat apsvarstė Lietuvos Respublikos poziciją dėl pasiūlymo dėl Europos Parlamento ir Tarybos direktyvos dėl subjektų, vykdančių veiklą vandens, energetikos, transporto ir pašto paslaugų sektoriuose, pirkimų Nr. COM(2011) 895. Nutarta parengtai pozicijai iš esmės pritarti ir pasiūlyta atsižvelgiant į tai, kad direktyva, numatoma, įsigalios po 2 metų, įpareigoti Europos Komisiją iki direktyvos įsigaliojimo įvertinti iš valstybių narių gautus įrodymus, kad pašto rinka yra liberalizuota de facto, o negavus pakankamų įrodymų persvarstyti šių nuostatų įsigaliojimo terminą.
5. Audito komitetas svarstė Lietuvos Respublikos poziciją dėl Komisijos komunikato „2013 m. metinė augimo apžvalga“ Nr. COM(2012) 750. Atsižvelgdamas į tai, kad parengtoje pozicijoje pateiktos labai abstrakčios nuostatos net ir dėl Lietuvai itin aktualių Komisijos pasiūlymų (mokesčių, socialinės politikos klausimais), komitetas nutarė siūlyti poziciją tobulinti, konkretizuojant nuostatas dėl mokesčių politikos (atsižvelgiant į Lietuvos siekį įsivesti bendrą Europos Sąjungos valiutą – eurą) ir išreiškiant Lietuvos Respublikos poziciją dėl PVM ir kitų mokesčių lengvatų politikos, poziciją suderinti su Vyriausybės programos nuostatomis, pasiūlyta išreikšti abejonę dėl pasiūlymo 2013 metais skatinti įmonių tarpusavio skolinimą, nes tam yra būtina sukurti nacionalinę kontrolės sistemą, siekiant užtikrinti šių operacijų skaidrumą ir mokesčių sumokėjimą, konkretizuojant poziciją dėl siūlomų socialinės politikos priemonių mažinant darbo apmokestinimą, pertvarkant socialinio draudimo ir pensijų sistemas, atsižvelgiant į Lietuvos ilgalaikes demografines tendencijas.
6. Audito komitetas svarstė, ar Pasiūlymas dėl Europos Parlamento ir Tarybos reglamento dėl Sąjungos tam tikros audito ir finansinės atskaitomybės sričių veiklos paramos programos nustatymo 2014–2020 m. laikotarpiui Nr. COM(2012) 782 atitinka subsidiarumo principą. Atlikus Pasiūlymo nuostatų analizę nutarta, kad Pasiūlyme nurodytos priemonės yra tarpnacionalinio pobūdžio, jomis siekiamo tikslo įgyvendinimas yra svarbus Europos Sąjungos vidaus rinkos veikimo gerinimui, o Europos Sąjunga dėl siūlomo veiksmo masto ir poveikio tikslą pasiekti gali geriau nei valstybės narės nacionaliniu lygiu, todėl Pasiūlymas neprieštarauja subsidiarumo principui.
2.5. Audito komiteto tolesnių darbų planas

2.5.1. Valstybės kontrolės valstybinio audito ataskaitos:
1. Pavasario sesijoje Seimo Audito komitetas svarstys valstybinio audito išvadą ir ataskaitą „Dėl veiksmų programų, įgyvendinančių Lietuvos 2007–2013 m. Europos Sąjungos struktūrinės paramos panaudojimo strategiją konvergencijos tikslui įgyvendinti, valdymo ir kontrolės sistemos veikimo bei Europos komisijai 2011 metais deklaruotų išlaidų“.
2. Pavasario sesijoje, atsižvelgiant į tai, kad reikia pradėti ruošti 2014–2020 metų finansinės perspektyvos valdymo ir kontrolės sistemas, yra numatoma sistemiškai svarstyti Valstybės kontrolės ataskaitas dėl 2004–2006 m. programavimo laikotarpio galutinių išlaidų ataskaitų ir mokėjimo paraiškų dėl Bendrijos paramos likučio ir Sanglaudos fondo audito rezultatų apibendrinimą, taip pat kartu iš esmės svarstyti Europos Komisijos pasiūlymą dėl Europos Parlamento ir Tarybos reglamento, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui, kurių veiklos gairės pateiktos Bendroje strateginėje programoje, bendros nuostatos ir Europos regioninės plėtros fondui, Europos socialiniam fondui ir Sanglaudos fondui taikytinos bendrosios nuostatos, ir panaikinamas Reglamentas (EB) Nr. 1083/2006, kurio pagrindu reikės formuoti 2014–2020 metų finansinės perspektyvos valdymo ir kontrolės sistemą.
3. Numatoma svarstyti valstybinio audito ataskaitą „Supaprastintų viešųjų pirkimų vykdymas“.
4. Planuojama toliau tęsti valstybinio audito ataskaitos „Laisvų ekonominių zonų ir pramoninių parkų vystymas“ svarstymą.

2.5.2. Teisės aktai:
1. Lietuvos Respublikos vystomojo bendradarbiavimo ir humanitarinės pagalbos įstatymo projektas Nr. XIIP-111.
2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 17 straipsnio pakeitimo ir papildymo įstatymo projektas Nr. XIIP-112.
3. Viešojo sektoriaus atskaitomybės įstatymo pakeitimo projektas ir lydintieji teisės aktų projektai.
4. Centralizuotai valdomo valstybės turto valdytojo įstatymo projektas ir lydintieji teisės aktų projektai.
2.5.3. Kiti klausimai:

1. Audito komitetas pavasario sesijoje toliau vykdys asignavimų valdytojų išlaidų parlamentinę kontrolę.
2. Pavasario sesijoje planuojama išklausyti Europos Audito Rūmų metinę ataskaitą.

III. ATASKAITOS PRIEDŲ RODYKLĖ
3.1. Įstatymų projektai:
1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio pakeitimo įstatymas Nr. XII-134.
3.2. Seimo nutarimai:
2. Lietuvos Respublikos Seimo nutarimas „Dėl Lietuvos Respublikos valstybės kontrolės finansinio audito“ Nr. XII-139.

3.  Lietuvos Respublikos Seimo nutarimas „Dėl Lietuvos Respublikos Seimo nutarimo „Dėl pavedimo Lietuvos Respublikos valstybės kontrolei atlikti valstybinį auditą“ pakeitimo“ Nr. XII-183.
3.3. Komiteto sprendimai:
4. Audito komiteto 2012 m. gruodžio 12 d.  sprendimas Nr. 141-S-10(1) „Dėl valstybinio audito ataskaitos „Dėl Privalomojo sveikatos draudimo fondo konsoliduotųjų ataskaitų rinkinio audito rezultatų“.

